Diari Oficial de la Generalitat Valenciana


Sumari del DOGV 508, del 19-01-1987 (1987/807948)

DECRET 146/1986, de 24 de novembre, del Consell de la Generalitat Valenciana, pel qual es creat l'Institut Valencià d'Educació Física.
--------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/11/24/146/dof/vci/html**

### Dades del document

Número de DOGV
:   508

Data del DOGV
:   19-01-1987

Secció del DOGV
:   DISPOSICIONS GENERALS

Número del document
:   1987/807948


Data del document
:   24-11-1986

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 146/1986, de 24 de novembre, del Consell de la Generalitat Valenciana, pel qual es crea l'Institut Valencià d'Educació Física.  
L'Estatut d'Autonomia en l'article 31.28 reconeix a la Generalitat Valenciana la competència exclusiva en matèria d'esports, i així mateix en l'article 35 li atribueix la competència plena en la regulació i en l'administració de l'ensenyament en tota l'extensió, els nivells i els graus, les modalitats i les especialitats.   
La implantació completa de l'educació física en el sistema educatiu i el disseny d'una política esportiva que atenga la demanda creixent de tots els sectors socials fa necessari dotar-se de Centres que servesquen de via per a la formació, l'especialització i el perfeccionament de professionals d'aquest àmbit.   
Es per això que la Generalitat Valenciana considera necessària la creació de l'Institut Valencià d'Educació Física, com a Centre d'Ensenyament Superior que contribuirà decisivament a elevar la qualitat de l'ensenyament i a desenrotllar la difusió de l'esport a la Comunitat Valenciana.   
En atenció d'aquests motius, a proposta del Conseller de Cultura, Educació i Ciència, i amb la deliberació prèvia del Consell en la reunió del dia 24 de novembre de 1986,   
DECRETE:   
Article primer  
Es crea l'Institut Valencià d'Educació Física (IVEF) adscrit a la Conselleria de Cultura, Educació i Ciència, com a Centre d'Ensenyament Superior de formació docent per a l'obtenció dels títols acadèmics en educació física que la legislació vigent establesca, així com l'especialització i el perfeccionament dels titulats en educació física.   
L'Institut s'ubicarà a la localitat de Xest (complex educatiu i Centre d'Ensenyaments Integrats).   
Article segon  
El caràcter dels ensenyaments que s'impartesquen a l'Institut Valencià d'Educació Física, així com els plans d'estudis, el sistema de proves d'aptitud per a l'accés a aquest i l'expedició dels títols corresponents seran regits pel que disposa la legislació vigent.   
Article tercer  
L'Institut Valencià d'Educació Física serà regit pels Estatuts propis, que seran aprovats per Ordre de la Conselleria de Cultura, Educació i Ciència i publicats en el Diari Oficial de la Generalitat Valenciana   
DISPOSICIONS FINALS  
Primera  
Es autoritzat el Conseller de Cultura, Educació i Ciència per dictar les disposicions que calguen per al desenrotllament del que disposa aquest Decret.   
Segona  
Aquest Decret entrarà en vigor el mateix dia de la publicació en el Diari Oficial de la Generalitat Valenciana.   
València, 24 de novembre de 1986.   
El President de la Generalitat,  
JOAN LERMA I BLASCO  
El Conseller de Cultura, Educació i ciència,  
CEBRIA CISCAR I CASABAN


Còpia Permalink ELI